**NAPPALI TAGOZAT** – **gyakorlati jegy, vagy minősített aláírás esetén**

**Tantárgyi tematika és félévi követelményrendszer, MAO8003**

**Szakmódszertan III.**

**Féléves tematika (irodalom módszertanból):**

**A foglalkoz**1-2.: A féléves tematika és követelmények ismertetése. A tankönyvelemzés szempontjai. A házi dolgozattal kapcsolatos tudnivalók. Az esszé tartalmi és formai jellemzői.

3-4.: Az általános iskolai irodalomtankönyvek, tankönyvcsaládok. Kisbeszámolók az újgenerációs, 2016-os általános iskolai irodalomtankönyvekről és munkafüzetekről.

5-6.: Módszertani műhelyek, műhelymunkák, alternatív módszeres eljárások megismertetése. Kisbeszámolók a pedagógiai-módszertani szakfolyóiratokról.

7-8.: A kötelező és ajánlott olvasmányok feldolgozása. Könyvismertetések az ajánlott olvasmányok köréből.

9-10.: Oktatáspolitika; az oktatás társadalmi-gazdasági környezete; az iskolák belső világa; a közoktatási minőségpolitika eszközrendszere; mérés és értékelés az általános iskolai nevelés során.

11-12.: Zárthelyi dolgozat.

13-14.: Digitális technológia az oktatás szolgálatában. A korszerű IKT-eszközök funkcionális szemléletű, tevőleges alkalmazásának gyakorlása.

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése:**

 A gyakorlati jegy megszerzésének feltétele: eredményes zárthelyi dolgozat írása mind az anyanyelv-pedagógiai, mind az irodalom szakmódszertani szemináriumon. Az irodalom szakmódszertan gyakorlati jegy megszerzéséhez házi dolgozatot is be kell nyújtani. (Esszé megadott témáról, beadási határidő : november 15.) A dolgozatokat az utolsó előtti irodalom módszertan, ill. anyanyelv-pedagógiai szemináriumon írják meg a hallgatók. Az eredményes dolgozat megírásához a szemináriumon korábban megbeszélt témák ismerete szükséges.

***A félévközi ellenőrzések követelménye***

*A szemináriumokon megbeszélt témák ismeretén túl ajánlott:*

 Pethőné Nagy Csilla: Módszertani kézikönyv. Korona Kiadó, Bp., 2007.

 Dr. Makay Gusztáv: Irodalomtanítás. Irodalomtanításunk főbb módszertani kérdései.

 Tankönyvkiadó, Bp., 1967.

 Hársing Lajos: Játék, világ, irodalom. Tankönyvkiadó, Bp., 1988.

 Irodalomtanítás a harmadik évezredben. Krónika Nova Kiadó, 2006.

**Az érdemjegy kialakításának módja:**

Az érdemjegy meghatározására vonatkozó értékelési rend a következő. A gyakorlati jegy kiszámítása a félév során szerzett részjegyek átlaga alapján történik egyszerű kerekítéssel. (5 tizedre végződő átlag esetén a jegyek súlyozása az oktató mérlegelése alapján történik.) Ha a félévi részjegyek közül bármelyik elégtelen, azaz nem javította a hallgató, akkor a gyakorlati jegy is elégtelen. Az elégtelen részjegyek javítására a félév során egyszer van lehetőség. A részjegyek javításának módját és idejét az oktató határozza meg, a hallgatóval egyeztetve. Gyakorlati jeggyel (félévközi jeggyel) záruló számonkérés esetén tantárgyfelvételenként kétszer kísérelhető meg az eredményes teljesítés.

 Dr. Antal Attila